<classify> Nyemo Malecela -Kagera HOSPITALI ya Rufaa ya Mkoa wa Kagera inatarajiakuanza kutoa matibabu ya kusafisha damu kwa wagonjwa wa figo ifikapo Novemba. Mganga Mfawidhi wa hospitali hiyo, MuseletaNyakiroto, alisema huduma hiyo inatarajiwa kuanza mwishoni mwa Novemba, baadaya kupokea mashine tano za kusafisha damu kwa wagonjwa wa figo kutoka wizarani. Wataalamu kutoka kampuni iliyoleta hizomashine tayari wameshafika, wameshaandaa eneo zitakapokaa na wametoa maelekezoya nini kifanyike. Tumeshapanga bajeti na kuwapatia majina yawatumishi watakaopatiwa elimu ya kuzitumia hizo mashine, alisema Dk. Nyakiroto. Alisema hospitali hiyo imekuwa ikipokea wagonjwaambao figo zao zimeshindwa kufanya kazi wasiopungua watano kila mwezi. Wagonjwa hao tulikuwa tukiwapeleka katikahospitali ya Bugando mkoani Mwanza, alisema. Wakati huo huo, Dk. Nyakiroto alisema pia hospitalihiyo imepata mashine ya digitali ya x-ray ambayo ilitolewa na wizara. Kabla ya kupata x-ray hiyo, tukuwa na x-raymbili za analogi ambazo zimekuwa zikiharibika mara kwa mara na kusababishahospitali kuingia gharama za kutengeneza, alisema. Alisema mashine ya kisasa imerahisisha kazi kwawahudumu wa afya, kwani imesaidia usafirishaji wa picha za wagonjwa kutokakatika x-ray moja kwa moja kwenye kompyuta za madaktari na kuzalisha pichazenye ukubwa wa wastani.  <topic>: AFYA 